POISTNÁ ZMLUVA
na cestovné poistenie pre zamestnancov UKF v Nitre na rok 2021
uzatvorená podľa § 788 a nasl. zákona č. 40/1964 Zb. Občianskeho zákonníka v znení
neskorších predpisov a zákona č. 343/2015 Z. z. o verejnom obstarávaní a o zmene a doplnení
niektorých zákonov v znení neskorších predpisov (ďalej len „zákon o verejnom obstarávaní“) medzi nasledovnými zmluvnými stranami:

Poisťovateľ:
Sídlo:
IČO:
DIČ:
DIČ DPH:
Bankové spojenie:
IBAN:
SWIFT/BIC:  
zastúpená:
(„poisťovateľ“)

a

Poistník:		Univerzita Konštantína Filozofa v Nitre
Sídlo:			Trieda Andreja Hlinku č. 1, 949 01 Nitra
IČO: 			00157 716
DIČ:			2021246590
DIČ DPH:		SK2021246590
Bankové spojenie:	Štátna pokladnica
IBAN:
SWIFT/BIC:  
štatutárny orgán: 	prof. RNDr. Libor Vozár, CSc., rektor
(„poistník“)



Článok I.
Predmet zmluvy
1. Predmetom tejto zmluvy je poistenie zamestnancov poistníka pri zahraničných pracovných cestách v rozsahu:
a) 	poistenie liečebných nákladov v zahraničí a základné asistenčné služby (vrátane repatriácie 	a repatriácie pozostatkov);
b)	liečebné náklady vzniknuté v dôsledku teroristického činu;
c)	akútne zubné ošetrenie.


Článok II.
Predmet a rozsah poistenia liečebných nákladov v zahraničí a nahlasovanie zamestnancov
1. Predmetom poistenia liečebných nákladov v zahraničí, je poistenie liečebných nákladov, ktoré vznikli zamestnancovi poistníka pri pracovných cestách v zahraničí. Pre účely tohto poistenia sa za zamestnanca poistníka podľa prvej vety tohto odseku považujú osoby, ktoré budú samostatne nahlásené poistníkom poisťovateľovi o konaných pracovných cestách s uvedením termínu cesty a osobných údajov o cestujúcom zamestnancovi. Poistenie je dojednané s územnou platnosťou pre zónu Európa - cca 4200 osobodní a pre zónu Svet – cca 600 osobodní, okrem územia Slovenskej republiky.

2. 	Rozsah poistenia, osobitné požiadavky a iné dojednania:
	a) 	poistenie sa vzťahuje na preukázateľne vynaložené liečebné náklady bez limitu;
	b)	poistenie sa vzťahuje aj na liečebné náklady vzniknuté v dôsledku teroristického útoku bez limitu;
c) 	poistenie sa vzťahuje aj na liečebné náklady vzniknuté v súvislosti s akútnym zubným ošetrením, do 	minimálnej poistnej sumy 100 EUR / 1 zub, max. 300 EUR na jedného poisteného;
d)	poistenie sa vzťahuje aj na náhradu nákladov spojených s repatriáciou alebo repatriáciou 	pozostatkov, do minimálnej poistnej sumy 10 000 EUR na jedného poisteného;
e) 	v rámci poistenia liečebných nákladov sa hradia aj náklady za diagnostiku, ošetrenie, predpísanie 	liekov, hospitalizáciu;
f) 	súčasťou poistenia sú aj asistenčné služby 24 hodín denne, bez limitu.

3.	Poisťovateľ je povinný zabezpečiť nasledovné podmienky pri nahlasovaní zamestnancov:
· nahlasovanie online (cez aplikáciu poisťovateľa) s možnosťou nahlásenia pracovníka najneskôr v deň začiatku pracovnej cesty,
· v prípade nefunkčnosti online aplikácie poisťovateľa možnosť využiť alternatívny spôsob nahlásenia (e-mailom),
· [bookmark: _GoBack]v prípade zrušenia pracovnej cesty možnosť vypovedať poistenie alebo skrátiť poistenie najneskôr v plánovaný deň začiatku pracovnej cesty, a to cez online aplikáciu alebo e-mailom,
· možnosť predĺženia alebo skrátenia poistenia pracovníka najneskôr v posledný reálny deň pracovnej cesty cez online aplikáciu alebo e-mailom,
· možnosť zmeniť cestujúceho pracovníka najneskôr deň pred nástupom na pracovnú cestu cez online aplikáciu alebo e-mailom, 
· poisťovateľ umožní poistníkovi generovať poistnú kartičku pre nahláseného pracovníka priamo z aplikácie poisťovateľa alebo dodá čisté poistné kartičky poistníkovi v papierovej forme v počte podľa priebežnej požiadavky poistníka.  


Článok III.
Doba platnosti zmluvy
1. 	Zmluva sa uzatvára na dobu určitú, a to od 1.1.2021 do 31.12.2021.


Článok IV.
Cena, platobné podmienky a fakturácia
1. 	Cena za službu je stanovená dohodou zmluvných strán podľa § 3 zákona NR SR č. 18/1996 Z. z. o cenách v znení neskorších predpisov.
2. 	Zmluvné strany sa dohodli na cene poistného:
 	v zóne Európa vo výške 	............. EUR bez DPH  (slovom: ................ eur) osoba/deň;
	v zóne Svet vo výške 	............. EUR bez DPH (slovom: ................ eur ) osoba/deň.
3.	Poistenie bude hradené len za pracovné cesty nahlásené poisťovateľovi a začaté. Poisťovateľ bude poistníkovi účtovať len poistné stanovené ako násobok počtu dní trvania pracovnej cesty a sadzby poistného za osobu a deň. Poisťovateľ nebude od poistníka požadovať úhradu minimálneho poistného limitu. 
4.	Poistné bude uhradené bezhotovostným platobným stykom na základe faktúry vystavenej poisťovateľom po ukončení zúčtovacieho obdobia (t. j. samostatne po každom mesiaci počas trvania platnosti zmluvy). Splatnosť poistného je do 30 dní odo dňa doručenia faktúry.
5. 	Faktúra musí spĺňať náležitosti daňového dokladu v zmysle č. 222/2004 Z. z. o dani z pridanej hodnoty v znení neskorších  predpisov. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, poistník ju vráti poisťovateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry poistníkovi.
6.	Faktúra sa považuje za uhradenú dňom odpísania vyfakturovanej sumy z účtu poistníka na účet poisťovateľa.
7.	Zmluvné strany sa dohodli, že poistenie je dojednané bez spoluúčasti a franšízy.
8.	Zmluvné strany sa dohodli, že výška poistného je záväzná a nemenná počas celej doby trvania poistenia.

Článok V. 
Ochrana informácií
Poisťovateľ berie na vedomie, že poistník je pre účel tejto zmluvy právnickou osobou povinnou sprístupňovať informácie (povinnou osobou) v súlade a v rozsahu uvedenom v § 10 ods. 2 písm. c) zákona číslo 211/2000 Z. z. o slobodnom prístupe k informáciám a o zmene a doplnení niektorých zákonov.

Článok VI. 
Práva a povinnosti zmluvných strán
1.	Poisťovateľ sa zaväzuje poučiť poistníkom povereného zamestnanca zodpovedného za realizáciu poistnej zmluvy, ako má postupovať v prípade poistnej udalosti v zahraničí a vydať požadovaný počet potvrdení o platnosti poistenia (poistná karta).
2.Poistník sa zaväzuje poučiť poistených o druhu a rozsahu poistenia a o tom, ako postupovať v prípade poistnej udalosti a pred cestou mu vydať poistnú kartu.

Článok VII.
Záverečné ustanovenia
1. Jednotlivé ustanovenia zmluvy môžu byť menené, doplňované, resp. rušené formou číslovaných dodatkov uzatvorených v písomnej forme po dohode obidvoch zmluvných strán iba v súlade so zákonom o verejnom obstarávaní.
2. 	Zmluvu je možné pred uplynutím dohodnutej doby jej platnosti zrušiť aj vzájomnou písomnou dohodou zmluvných strán.
3. Poistenie zanikne ku dňu ukončenia platnosti tejto zmluvy a taktiež môže zaniknúť podľa príslušných ustanovení Občianskeho zákonníka.
4. Zmluva nadobúda platnosť dňom podpísania oboma zmluvnými stranami. Zmluva je vyhotovená v štyroch (4) rovnopisoch, z toho dva rovnopisy pre poistníka a dva rovnopisy pre poisťovateľa.
5. Zmluva nadobúda účinnosť dňa 1. januára 2021,  jej predchádzajúcim zverejnením v Centrálnom registri zmlúv vedenom Úradom vlády Slovenskej republiky.
6. Právne vzťahy zmluvných strán vzniknuté na základe tejto zmluvy sa riadia právnymi predpismi Slovenskej republiky a prípadné spory z poistenia rozhodujú príslušné súdy Slovenskej republiky s vylúčením akýchkoľvek rozhodcovských súdov, ktoré pôsobia na území Slovenskej republiky, v členských krajinách Európskej únie alebo v tretích krajinách.
7.	Zánik zmluvy sa nedotýka práva na uplatnenie nárokov vyplývajúcich z porušenia zmluvy, vrátane oprávnenia na náhradu škody, zmluvnej pokuty, riešenia sporov medzi zmluvnými stranami a ostatných ustanovení, ktoré podľa zmluvy alebo vzhľadom na svoju povahu majú trvať aj po ukončení zmluvy. Ustanovenia vzťahujúce sa k usporiadaniu vzájomných právnych vzťahov na základe zmluvy zostávajú v platnosti do momentu ich usporiadania.
8.	Ustanovenia tejto zmluvy majú prednosť pred akýmikoľvek všeobecnými poistnými podmienkami a/alebo osobitnými poistnými podmienkami.
9.	Zmluvné strany sa zaväzujú informovať sa o každej zmene právnej subjektivity alebo o okolnostiach, 
ktoré by mohli podstatne ovplyvniť znenie tejto zmluvy.
10. Zmluvné strany zhodne vyhlasujú, že sa na tejto zmluve dohodli dobrovoľne, prejav ich vôle je slobodný a vážny, a keďže znenie tejto zmluvy je v súlade s ich prejavenou vôľou, túto na znak s jej súhlasom podpísali.

V......... dňa	V Nitre dňa




poisťovateľ                                                     	poistník

